09/06/2015 | Administración LocalMunicipal
Carnota
R. A. 01-06-2015. Un oficial 2.ª Deputación 2015. Servizos mínimos municipais

RESOLUCIÓN DA ALCALDÍA 01-06-2015 BASES XERAIS E ESPECÍFICAS REGULADORAS DA CONVOCATORIA URXENTE DE CONCURSO PARA A CONTRATACIÓN DE PERSOAL LABORAL TEMPORAL DAS CUADRILLAS DOS SERVIZOS MÍNIMOS MUNICIPAIS 2015 (DEPUTACIÓN DA CORUÑA): 1 OFICIAL DE 2.ª ANTECEDENTES 1.–Por convocatoria feita pola Deputación da Coruña no BOP n.º 31, do 16 de febreiro de 2015, de aprobación das bases do programa de financiamento das cuadrillas de obras e servizos mínimos municipais (Deputación da Coruña), procedeuse á solicitude de subvención.2.–FINANCIAMENTO: con data 22/04/2015, no BOP n.º 74 publícase a Resolución pola que se aproba o programa de financiamento das cuadrillas de obras e servizos mínimos municipais dos concellos de menos de 20.000 habitantes para o exercicio 2015. Apróbase a solicitude formulada polo Concello de Carnota por importe de 11.400,00 € (Coefic. Financ.100%): código de expediente 2015000002547. CONSIDERACIÓNS LEGAIS E TÉCNICAS: 1.–As bases do programa de financiamento das cuadrillas de obras e servizos mínimos municipais dos concellos de menos de 20.000 habitantes para o exercicio 2015, establecen na súa base 7 (compromisos), que o Concello de Carnota deberá realizar a contratación do persoal a través do Servizo Público de Emprego (SPE) e de acordo cos principios de publicidade, concorrencia, igualdade, mérito e non discriminación.2.–A presente resolución dítase de conformidade coas atribucións conferidas ao alcalde polo artigo 21 da Lei 7/1985, do 2 de abril, reguladora das bases do réxime local, e o artigo 41 do Real decreto 2568/1986, do 28 de xullo, polo que se aproba o Regulamento de organización, funcionamento e réxime xurídico das entidades locais, de forma que se contratará para esta anualidade 2015 unha Brigada composta por 1 persoas (1 oficial de 2.ª) durante un período de 3 MESES a tempo parcial –xornada mínima laboral de 25 horas.3.–O Concello de Carnota comprométese a publicitar a achega provincial e a facer constar sempre o financiamento da Deputación Provincial da Coruña en todas as comunicacións polas que se dea a coñecer a realización das actividades. Por todo o indicado, RESOLVO: 1. Presentar a oferta de emprego no Servizo Público de Emprego de Galicia (oficina de Cee), para a contratación de persoal para a CUADRILLA DE OBRAS E SERVIZOS MÍNIMOS MUNICIPAIS 2015 (DEPUTACIÓN DA CORUÑA): 1 OFICIAL DE 2.ª. 2. APROBAR as bases polas que se vai rexer a selección do persoal para cubrir as prazas ofertadas, que se transcriben a continuación: BASES XERAIS E ESPECÍFICAS REGULADORAS DA CONVOCATORIA URXENTE DE CONCURSO PARA A CONTRATACIÓN DE PERSOAL LABORAL TEMPORAL DAS CUADRILLAS DOS SERVIZOS MÍNIMOS MUNICIPAIS 2015 (DEPUTACIÓN DA CORUÑA): 1 OFICIAL DE 2.ª 1. OBXECTO DA CONVOCATORIA. A presente convocatoria ten por obxecto a contratación de traballadores/as para as CUADRILLAS DOS SERVIZOS MÍNIMOS MUNICIPAIS (DEPUTACIÓN DA CORUÑA): 1 OFICIAL DE 2.ª. Os horarios serán de luns a venres cos descansos que a lei establece e segundo as necesidades do servizo.2. SISTEMA DE SELECCIÓN. A selección farase mediante o sistema de concurso de méritos en dúas FASES (valoración e entrevista persoal), que se valorarán de acordo co correspondente baremo, en función da documentación remitida polo Servizo Público de Emprego ou ben achegada polos aspirantes, se o tribunal o considera oportuno. Non serán obxecto de valoración aqueles méritos que non se tivesen acreditado en tempo e forma. Os criterios obxecto de valoración son os establecidos na parte específica das bases.3. REQUISITOS DOS ASPIRANTES. Para participar nas probas selectivas, os aspirantes deberán reunir os requisitos que a continuación se indican, segundo o establecido no artigo 56 do EBEP, referidos todos e cada un deles á data da publicacións desta convocatoria e deberán manterse durante todo o proceso selectivo: a) Nacionalidade: a.1) Ter a nacionalidade española. a.2) Ser nacional dalgún dos estados membros da Unión Europea ou nacional dalgún Estado en que, en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores. a.3) Tamén poderán participar, calquera que sexa a súa nacionalidade, o cónxuxe dos españois e dos nacionais doutros Estados membros da Unión Europea, e dos nacionais dalgún Estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores, sempre que non estivesen separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de 21 anos ou maiores da dita idade dependentes. b) Capacidade funcional: non padecer enfermidade nin estar afectado por limitación física ou psíquica incompatible co desempeño das correspondentes funcións. A condición de discapacitado e a súa compatibilidade acreditarase coa oportuna certificación. c) Idade: ter cumpridos 16 anos e non exceder, no seu caso, da idade máxima de xubilación forzosa. d) Habilitación: non ter sido separado/a mediante expediente disciplinario do servizo de calquera das Administracións Públicas, ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso a corpos ou escalas de persoal funcionario, ou para exercer funcións similares ás que desempeñaban no caso de persoal laboral, no que fora separado ou inhabilitado. No caso de ser nacional doutro Estado, non encontrarse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. e) Titulación: non se esixe estar en posesión de ningunha das titulacións do sistema educativo. f) Os aspirantes deberán figurar inscritos como demandantes de emprego no Servizo Galego de Colocación e resultar preseleccionados logo da presentación da oferta que efectúe o Concello nos modelos normalizados para tal efecto. Unha vez recibida a oferta, a oficina de emprego realizará unha sondaxe entre os/as demandantes de emprego, en función das características da oferta e atendendo á maior adecuación ao posto de traballo ofertado. g) Os aspirantes que non teñan nacionalidade española e poidan participar nesta convocatoria, deberán, igualmente, non atoparse inhabilitados ou en situación equivalente nin estar sometidos a sanción disciplinaria ou equivalente que impida, no seu Estado, nos mesmos termos o acceso ao emprego público.4. ADMISIÓN DE ASPIRANTES.4.1. Oferta de emprego pública: rematado o prazo de exposición das bases, segundo o regulado no punto 10 destas, e aprobadas definitivamente, procederase a presentar a oferta de emprego no Servizo Público de Emprego de Galicia.4.2.1. Listaxe provisional de admitidos/as: unha vez recibida a listaxe de candidatos/as, por decreto de Alcaldía, aprobarase a listaxe provisional de admitidos/as e excluídos/as no proceso de selección, indicando, no seu caso, a causa de exclusión.4.2.2. Listaxe definitivo de admitidos/as: concederase un prazo de 3 días naturais para a enmenda das causas motivadoras da exclusión. Transcorrido este prazo, por decreto de Alcaldía, aprobarase a lista definitiva de admitidos e excluídos. No caso de non presentarse ningunha reclamación polos aspirantes excluídos (de existiren), a lista publicada terá carácter definitivo.4.3. Publicidade das listaxes: as listaxes de admitidos/as, tanto provisional coma definitiva, expoñeranse publicamente no taboleiro de anuncios do Concello.4.4. Baremación curricular: recibida a relación de candidatos/as do Servizo Público de Emprego, reunirase o tribunal cualificador para proceder á baremación dos/as traballadores/as. Ao mesmo tempo e no mesmo prazo, se a documentación remitida polo Servizo Público de Emprego é insuficiente para valorar os méritos, solicitaráselles ás persoas interesadas a achega daquela documentación que sexa necesaria, se o tribunal o considera así oportuno.4.5. Entrevista persoal: os candidatos/as que figuran na listaxe definitiva de admitidos convocaranse á entrevista persoal dende o Concello. No momento da entrevista deberán achegar debidamente cuberta a solicitude de participación no proceso de selección (ANEXO II), acompañada da seguinte documentación: – Fotocopia compulsada do DNI – Copia da tarxeta de demandante de emprego 5. MÉRITOS. Os méritos que se valorarán son os establecidos nas bases específicas (Anexo I). 6. COMPOSICIÓN DO TRIBUNAL. O tribunal cualificador encargarase da baremación dos candidatos/as segundo os criterios contemplados nestas bases e da realización das entrevistas persoais. O tribunal de selección acomodarase ao establecido nos artigos 60 e 61 da Lei 7/2007, do 12 de abril, do Estatuto básico do empregado público e integrase por 5 membros titulares e suplentes: presidente, 3 vogais e 1 secretario. A pertenza aos órganos de selección será sempre a título individual, non podendo ostentarse esta en representación ou por conta de ninguén. O nomeamento dos membros titulares e suplentes que constitúan o tribunal cualificador, realizarase polo Sr. alcalde do Concello, debendo posuír, en calquera caso, titulacións ou especializacións iguais ou superiores ás esixidas para o acceso ao emprego que se convoque. O secretario do tribunal actuará como fedatario, sen participar da función cualificadora dos/as aspirantes. A composición do tribunal publicarase no taboleiro do Concello. O tribunal poderá dispor a incorporación aos seus traballos de asesores naquelas probas que demanden oír a opinión de técnicos especialistas, así como colaboradores en tarefas de vixilancia e control do desenvolvemento dos exercicios. Os membros do tribunal absteranse cando concorra algunha das causas previstas no artigo 28.2 da Lei 30/1992, do 26 de novembro, do réxime xurídico das administracións públicas e do procedemento administrativo común. As persoas aspirantes poderán recusar os membros do tribunal cando se dea algunha das circunstancias previstas no artigo 29 da citada lei. O tribunal actuará con suxeición ás bases de convocatoria e queda facultado para resolver cantas dúbidas e demais de circunstancias e incidencias que se plantexen durante o proceso selectivo, así como tomar os acordos que procedan en orde á cobertura dos empregos convocados. O tribunal non poderá actuar ou constituírse sen a presenza, polo menos, de tres dos seus membros con dereito a voto, sendo imprescindible en todo caso a asistencia do/a presidente e do/a secretario/a.7. CUALIFICACIÓN DEFINITIVA, RELACIÓN DE SELECCIONADOS E PRAZO DE RECLAMACIÓNS. A cualificación obtida polos candidatos/as será a resultante da suma dos puntos obtidos na valoración de méritos e na entrevista persoal, segundo o baremo establecido nas bases. A orde de clasificación definitiva de todos os aspirantes/as virá determinada pola suma das puntuacións totais obtidas, que determinará a proposta de contratación. Determinada a puntuación final dos candidatos, o tribunal fará pública a relación dos/as candidatos/as, por orde de puntuación, no taboleiro de anuncios do Concello de Carnota, establecendo un prazo de tres días hábiles para a presentación de reclamacións. No caso de existir estas, reunirase de novo o tribunal para resolvelas. No caso de non haber reclamacións, esta lista provisional elevarase a definitiva por resolución da alcaldía. Nas listas estableceranse titulares e suplentes de reserva. O suplentes conformarán unha listaxe por orde de puntuación que, no suposto de renuncia dalgún dos traballadores contratados, con anterioridade á finalización da obra ou servizo (sempre que a Orde de subvención non regule condicionantes ou prazos), substituirase polo traballador que apareza con maior puntuación na listaxe de suplentes de reserva e cuxo perfil sexa de similares características.8. CONTRATACIÓN. O tribunal cualificador elevará a proposta de contratación ao alcalde do Concello, a favor dos/das aspirantes que obtivesen a puntuación máis alta. Aprobada por decreto da Alcaldía a proposta do tribunal, notificaráselles ás persoas interesadas, para que subscriban o contrato laboral. No caso que o candidato/a rexeite a contratación, deberá comunicalo por escrito nun prazo máximo de un día hábil; de non facelo, o funcionario que realiza o chamamento poderá realizar unha dilixencia de renuncia do candidato. O/a aspirante que faga valer a súa condición de persoa con discapacidade deberá presentar certificado dos órganos competentes en materia de valoración que acredite tal condición e igualmente deberán presentar certificado dos citados órganos ou da administración sanitaria, acreditativo de compatibilidade co desempeño das tarefas e funcións propios do posto de traballo da presente convocatoria. Os aspirantes están obrigados, despois da súa contratación, a realizar un curso de formación sobre seguridade e hixiene no traballo, que será impartido pola mútua de accidentes. A non realización do curso de formación supoñerá o cesamento do traballador por incumprimento desta base. Se o traballador ten o curso básico de prevención, quedará exento de realizar o devandito curso.9. INCIDENCIAS. O tribunal queda facultado para resolver cantas dúbidas e incidencias poidan xurdir no desenvolvemento deste proceso selectivo, en todo o non previsto nas bases, así como para a interpretación destas.10. PUBLICACIÓN DAS BASES. A presente convocatoria e as súas bases estarán expostas no taboleiro de anuncios do Concello de Carnota por un período de 4 días e publicaranse no BOP. Así mesmo, todos os anuncios relativos a este procedemento selectivo, difundiranse mediante a súa exposición no devandito taboleiro. ANEXO I MÉRITOS. CRITERIOS DE PUNTUACIÓN. (BASES ESPECÍFICAS PARA AS PRAZAS DE OFICIAL DE 2.ª. DAS CUADRILLAS DOS SERVIZOS MÍNIMOS MUNICIPAIS 2015 (DEPUTACION DA CORUÑA): 1 OFICIAL DE 2.ª. 1.–TITULACIÓN. Non se precisa ningunha titulación específica. Experiencia mínima: 6 MESES.2.–CRITERIOS DE PUNTUACIÓN (MÁXIMO 18 PUNTOS). FASE I: VALORACIÓN 2.1. Valoración do currículo por formación: máximo 1 puntos. Cursos relacionados coa actividade que se desenvolverá no posto de traballo, impartidos pola Administración Pública ou entidades dependentes dela ou homologados. Cursos relacionados co posto de traballo: – Cursos de ata 20 horas: 0,20 puntos por cada un – Cursos de 21 a 50 horas: 0.50 puntos por cada un – Cursos de máis de 50 horas: 0,75 puntos por cada un 2.2. Valoración da experiencia profesional: máximo 6 puntos. – Por servizos prestados en calquera Administración Pública, en postos de traballo relacionados coas obras civís/públicas ou mantemento de infraestruturas de todo tipo: 0,1 puntos por cada mes completo ou proporcionalmente á fracción do mes. – Servizos prestados na empresa privada, en postos de traballo relacionados coas obras civís/públicas ou mantemento de infraestruturas de todo tipo: 0,05 puntos por cada mes completo ou proporcionalmente á fracción do mes.2.3. Criterios sociais: máximo 7 puntos. (1) Entendemos como renda per cápita da unidade de convivencia, a cifra resultante de sumar os ingresos de todos os membros da unidade, dividida polo número de membros. (2) Consideraranse responsabilidades familiares cando o candidato a participar neste programa teña ao seu cargo o cónxuxe, fillos/as menores de 26 anos ou maiores incapacitados ou menores acollidos, con ingresos en cómputo mensual inferior ao 50% do IPREM para 2015.2.4. Outros: máximo 1 puntos. BOLSA DE EMPREGO: para aqueles aspirantes inscritos na bolsa de emprego do Concello de Carnota, á puntuación acadada neste apartados, engadiráselle 1 punto. FASE II: ENTREVISTA PERSOAL: máximo 3 punto. Unha vez valorada a Fase I, convocarase á entrevista persoal aos candidatos. O calendario de entrevistas, expoñerase no taboleiro de anuncios do Concello. A entrevista irá dirixida a apreciar a adecuación entre os méritos dos aspirantes e o perfil do posto de traballo, así como a situación socio-familiar Servirá igualmente para valorar os coñecementos sobre as funcións do posto e o coñecemento do medio socio económico do Concello de Carnota. ANEXO II MODELO DE INSTANCIA Selección para contratación temporal de 1 OFICIAL DE 2.ª, por un período de 3 meses, a tempo parcial, baixo a modalidade de contrato laboral por obra e servizo determinado, con cláusulas específicas de traballos de interese social, cuxas funcións serán as propias da Cuadrilla dos servizos mínimos municipais. D./Dna. _________________________________________________________________ Con enderezo en: __________________________________________________________ Con DNI n.º: ______________________________________________________________ DECLARO: PRIMEIRO.–Que coñezo na súa integridade as bases que rexen a convocatoria e que reúno todas as condicións esixidas nelas para participar neste proceso selectivo. SEGUNDO.–Ter nacionalidade ___________________________________ (Española, sen prexuízo do disposto no artigo 57 da Lei 7/2007) TERCEIRO.–Que non estou afectado/a por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, que non padezo enfermidade ou defecto físico/psíquico, que me impida o desempeño das funcións ou tarefas correspondentes á praza á que opto e que non estou separado/a, mediante expediente disciplinario do servizo ao Estado, ás Comunidades Autónomas ou ás Entidades Locais, nin estou inhabilitado para o exercicio das funcións públicas; CUARTO.–Que me someto ao código de conduta establecido no artigo 74 da Lei 2/2015, do 29 de abril, do emprego público de Galicia. QUINTO.–Ter cumpridos os dezaseis anos e non exceder, no seu caso, da idade máxima de xubilación forzosa. Só por lei poderá establecerse outra idade máxima, distinta da idade de xubilación forzosa, para ao acceso ó emprego público. SEXTO.–Posuír a capacidade funcional, así coma a capacidade física necesaria para o desempeño das tarefas. SÉTIMO.–Que me comprometo a someterme ás bases que regulan o procedemento. En relación co indicado, SOLICITO: Ser admitido para participar no referido procedemento, para o que presento a seguinte documentación: ● Copia da tarxeta de demandante de emprego. ● Fotocopia compulsada do DNI. Carnota,. de. de 2015. Asdo.:. SR. ALCALDE-PRESIDENTE DO CONCELLO DE CARNOTA Carnota, 1 de xuño de 2015. Asdo.: Ramón Noceda Caamaño Alcalde de Carnota